stanford-oval/wikipedia huggingface dataset:
גוליית (סדרת טלוויזיה)

| --- | --- |

 סוגה:  דרמה משפטית
 יוצרים:  דייוויד אי קלי 
 שחקנים:  בילי בוב תורנטון  דיימון גופטון  הארולד פרינו ג'וניור  דווייט יוקאם  מוריס צ'סטנאט  מארק דופלאס  אנה דה לה רגוארה  איוור קרדיין  טניה ריימונד  בריטיין דלטון  אוליביה ת'ירלבי  ויליאם הרט  נינה אריאנדה  מריה בלו  מולי פרקר  שרה וינטר  דיאנה הופר 
 ארץ מקור:  ארצות הברית 
 שפות:  אנגלית 
 מספר עונות:  4 
 מספר פרקים:  32 
 הפקה
 מפיק:  רוברט לויד לויס
 מפיקים בפועל:  דייוויד אי קלי 
 חברת הפקה:  David E. Kelley Productions  Jonathan Shapiro Productions  Amazon Studios
 הפצה:  אמזון פריים וידאו 
 מוזיקה:  Jon Ehrlich 
 שידור
 רשת שידור:  פריים וידאו
 פורמט (תמונה):  4K (Ultra HD), HDR
 תקופת שידור מקורית:  16 באוקטובר 2016 – 24 בספטמבר 2021 
 קישורים חיצוניים
 https://www.amazon.com/Goliath-Season-1/dp/B01J4SRJFW
 דף התוכנית ב-IMDb
 
בילי בוב תורנטון - המגלם את עורך-הדין בילי מקברייד, הדמות המרכזית בסדרת הטלוויזיה "גוליית"
גוליית (אנגלית: Goliath) היא סדרת טלוויזיה, דרמה משפטית אמריקאית של אולפני אמזון. התוכנית הוזמנה לעונה ראשונה של שמונה פרקים ב-1 בדצמבר 2015 ושודרה בבכורה ב-13 באוקטובר 2016, בפריים וידאו. ב-15 בפברואר 2017, אמזון הודיעה כי הסדרה חודשה לעונה שנייה ואישרה כי קלייד פיליפס מצטרף לסדרה ככותב. הטריילר לעונה 2 שוחרר ב-1 במאי 2018. עונה 2, המורכבת משמונה פרקים, יצאה ב-15 ביוני 2018. ב-11 בדצמבר 2018, הסדרה חודשה לעונה שלישית, שהוקרנה בבכורה ב-4 באוקטובר 2019. ב-14 בנובמבר 2019, אמזון הודיעה שהסדרה תחודש לעונה רביעית ואחרונה, אשר עלתה לשידור ב-24 בספטמבר 2021.
עלילה

הסדרה עוקבת אחר עורך דין שהתדרדר, לאחר שהיה עורך דין מבריק ומצליח בעבר, וכיום הוא מחפש גאולה. הצלחתו תלויה בהשגת צדק במערכת משפטית שבה האמת הפכה לסחורה ומאזני הצדק נוטים בעיקר לצד החזקים והעשירים; כלומר, ה"גולייתים" למיניהם: תאגיד-נשק בעונה הראשונה של הסדרה, קרטל סמים מקסיקני בעונה השנייה, ותאגיד-מים בשליטת חוואים מושחתים בעונה השלישית.
שחקנים ודמויות > דמויות ראשיות

בילי בוב תורנטון בתפקיד בילי מקברייד: לשעבר עורך דין מבריק שהקים את משרד עורכי הדין "קופרמן-מקברייד" עם דונלד קופרמן, שהפך למשרד עורכי דין מצליח. הוא עזב את המשרד והפך לאלכוהוליסט לאחר משפט-רצח שהסתיים בזיכוי טכני. הוא גר במלון-דירות (מלון אושן לודג') ליד מזח סנטה מוניקה, קליפורניה, ואוהב לסיים את הלילה בשתייה מול האוקיינוס. מקברייד הוא גם בוגר בית הספר למשפטים ברקלי באוניברסיטת קליפורניה ואוניברסיטת אינדיאנה.
נינה אריאנדה בתפקיד פטי סוליס-פפגיאן: עורכת דין חסרת ניסיון בהופעות בבית משפט וסוכנת נדל"ן, שמביאה את המקרה של רייצ'ל קנדי למקברייד.
טניה ריימונד בתפקיד בריטני גולד: זונה שמסייעת לבילי מקברייד ולעיתים עובדת כעוזרתו המשפטית, בעיקר כשיש צורך להשיג מידע מגברים.
דיאנה הופר בתפקיד דניס מקברייד (עונה 1 כדמות משנית, מעונה 2 כדמות ראשית): בתם, בת ה-16, של בילי ומישל.
שחקנים ודמויות > דמויות משנה

ויליאם הרט כדונלד קופרמן: שותפו של מקברייד בהקמת "קופרמן-מקברייד". קופרמן מבולבל מכוויות בפנים ומתפקד ככזה: הוא לעיתים רחוקות עוזב את משרדו ומרבית האנשים במשרד מעולם לא ראו אותו. הוא מפקח באמצעות מצלמות מרחוק על פגישות והפקדות. ללא ידיעת הצוות, המשרד כולו מרושת במצלמות, מה שמאפשר לו גישה לכל מה שקורה בין כתליו. הוא חש טינה כלפי מקברייד, ורוצה לנקום בו.
מריה בלו בתפקיד מישל מקברייד: אשתו לשעבר של בילי, שותפה בקופרמן מקברייד. היא כועסת על מקברייד, אך מכבדת את כישוריו המשפטיים ועדיין אוהבת אותו.
אוליביה ת'רבי בתפקיד לוסי קיטרידג': עורכת דין צעירה בקופרמן מקברייד.
מולי פרקר כקאלי סנאט: עורכת דין בכירה במשרד שהשתמשה בעבר ביחסיה האינטימיים עם קופרמן כדי לקדם את הקריירה שלה.
שרה ווינטר בתור ג'ינה לרסון: אלמנתו של ראיין לרסון (שעבד בתאגיד "בורנס טכנולוגיות" והתאבד לכאורה בכך שפוצץ את עצמו על סירה בלב-ים.
בריטן דלטון בתפקיד ג'ייסון לארסון: בנם של ראיין וג'ינה. בסופו של דבר הוא הופך לתובע בתיק.
אנה דה לה רגרה בתפקיד מריסול סילבה, אישה ממוצא מקסיקני, חברת מועצת העיר ממזרח לוס אנג'לס.
מתיו דל נגרו בתפקיד דני לומיס, מפעיל פוליטי כריזמטי אך ערמומי הפועל במסווה בתור "אנליסט פיננסי".
מוריס צ'סטנאט כסגן פרקליט המחוז, חאקים רשד, שהיה בצד המפסיד בתיק הפלילי האחרון של בילי ויש לו טינה ישנה ומרה כלפיו.
מארק דפלאט כטום ווייאט, יזם נדל"ן מצליח בלוס אנג'לס שרוצה להעניק לעיר קו רקיע מובחן. פילנתרופ בולט, תורם מרכזי למועמדת לראשות העיר מריסול סילבה.
תסקיר

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 13 באוקטובר 2016 | 13 באוקטובר 2016 |
|  | 2 | 8 | 8 | 15 ביוני 2018 | 15 ביוני 2018 |
|  | 3 | 8 | 8 | 4 באוקטובר 2019 | 4 באוקטובר 2019 |
|  | 4 | 8 | 8 | 24 בספטמבר 2021 | 24 בספטמבר 2021 |
הפקה > פיתוח

ב-14 במאי 2015 הוכרז כי אמזון הזמינה פיילוט לסדרה, שאז נקראה "משפט", המבוססת על תסריט של דייוויד א' קלי וג'ונתן שפירו. ב-1 בדצמבר 2015, אמזון הודיעה שהיא מוותרת על הפיילוט של הפרויקט ובמקום זאת מזמינה ישירות סדרה המורכבת מעונה ראשונה של עשרה פרקים שתעלה לראשונה בשנת 2016. העונה הראשונה עלתה בסופו של דבר עם שמונה פרקים בסך הכל. ב-7 באוגוסט 2016 הוכרז כי העונה הראשונה תעלה ב-13 באוקטובר 2016.
הפקה > ליהוק

ב-25 ביוני 2015 דווח כי קווין קוסטנר מנהל מגעים להצטרף לסדרה בתפקיד הראשי כבילי מקברייד. עד 30 ביוני הוא כבר נטש את הרעיון. ב-23 ביולי 2015 אושר שבילי בוב תורנטון לוהק לתפקיד. באוגוסט הצטרפו אוליביה ת'רבי ומריה בלו לקאסט הראשי. ב-14 בספטמבר לוהקה שרה ווינטר כג'ינה לארסון. בנובמבר הצטרפו מולי פארקר ובריטיין דלטון להפקה. בחודש מרץ שלאחר מכן הוכרזו נינה ארינדה וטניה ריימונד כחלק מהקאסט הראשי. ביוני לוהקו דווייט יואקאם והרולד פרינאו בתפקידים משניים. באוגוסט פורסמו הכרזות הליהוק הסופיות, של דיאנה הופר וג'ייסון ריטר בתפקידים משניים.
הפקה > אתרי צילומים

הסדרה מתרחשת בסנטה מוניקה, קליפורניה. הבר-מסעדה "אצל ג'יי", שבילי מקברייד מתארח בו ולעיתים קרובות עובד בו, ונפגש שם עם לקוחותיו, הוא בר-מסעדה אמיתי.
קבלה > פרסים ומועמדויות

| שנה | טקס | קטגוריה | מקבל/ים | תוצאה | סימוכין |
| --- | --- | --- | --- | --- | --- |
| ‏2017 | פרסי גלובוס הזהב | השחקן הטוב ביותר - דרמה של סדרות טלוויזיה | בילי בוב תורנטון | זכייה |  |
| ‏2019 | פרסי סאטלייט | השחקן הטוב ביותר בסדרת דרמה / ז'אנר | בילי בוב תורנטון | מועמדות | ‏ |
| ‏2019 | פרסי סאטלייט | שחקן המשנה הטוב ביותר בסדרה, מיני-סדרה או סרט טלוויזיה | מארק דופלאס | מועמדות | ‏ |
| ‏2020 | פרסי סאטלייט | השחקן הטוב ביותר בסדרת דרמה / ז'אנר | בילי בוב תורנטון | מועמדות | ‏ |
| ‏2020 | פרסי סאטלייט | שחקן המשנה הטוב ביותר בסדרה, מיני-סדרה או סרט טלוויזיה | דניס קווייד | מועמדות | ‏ |
ויינונה ארפ

| --- | --- |

 מבוסס על:  הקומיקס "וינונה ארפ" מאת בו סמית
 שיר הנושא:  "Tell That Devil" מאת ג'יל אנדרוז
 סוגה:  דרמה   פנטזיה אפלה   מערבון על-טבעי
 יוצרים:  אמילי אנדראס
 שחקנים:  מלאני סקרופאנו טים רוזון דומיניק פרובוסט-צ'קלי קת'רין בארל שמיר אנדרסון וארון סרנגה
 ארץ מקור:  קנדה
 שפות:  אנגלית
 מספר עונות:  4
 מספר פרקים:  49 
 הפקה
 מפיקים בפועל:  אמילי אנדראס   בריאן דניס   טד אדמס   ריק ג'ייקובס   טוד ברגר   ג'ורדי רנדל   טום קוקס   פיטר אמרסון  
 הפצה:  Cineflix
 אתר צילומים:  אלברטה, קנדה
 אורך פרק:  43 דקות
 שידור
 רשת שידור:  Syfy CHCH-DT Space CTV Sci-Fi Channel
 תקופת שידור מקורית:  1 באפריל 2016 - הווה – 9 באפריל 2021 
 קישורים חיצוניים
 www.syfy.com/wynonnaearp
 דף התוכנית ב-IMDb
 
ויינונה ארפ (באנגלית: Wynonna Earp) היא סדרת טלוויזיה על טבעית מערבונית אמריקאית-קנדית, שפותחה על ידי אמילי אנדראס, במבוסס על סדרת הקומיקס באותו שם מאת בו סמית'. מלאני סקרופאנו משחקת את הדמות הראשית. בכורת הסדרה שודרה בארצות הברית ברשת Syfy ב-1 באפריל 2016.
ב-23 ביולי 2016, הוכרז על חידוש הסדרה לעונה שנייה בקומיק-קון, סן דייגו. במקור תוכננו עשרה פרקים, ואז העונה הורחבה ל-12 פרקים באוקטובר 2016. ב-22 ביולי 2017 הוכרזה העונה השלישית של הסדרה, גם היא בת 12 פרקים. בקיץ 2019, בכנס הקומיק-קון, הודיעו שחקני הסדרה כי העונה הרביעית נדחתה עקב בעיות כלכליות אך מאוחר יותר חודשה ועלתה לאוויר ב-26 ביולי 2020. ב-5 בפברואר 2021 הודיעה רשת Syfy כי העונה הרביעית היא גם האחרונה, בהתחשב החלק השני של עונה 4 שעלתה ב-5 במרץ 2021.
בישראל, הסדרה ניתנה לצפייה בעבר באמצעות שירות ההזרמה נטפליקס, אך ירדה מנטפליקס ב-1 באוקטובר 2020.
עלילה

ויינונה ארפ היא הנכדה-רבה של איש החוק האגדי של המערב הפרוע, ואייט ארפ. היא "היורשת", בת הדור הנוכחי שצריכה להילחם בשדים הקמים לתחייה מנשמותיהם של פורעי החוק שהרג ואייט. בכל דור של המשפחה יש צאצא אחד של ארפ האמון על הבסתם. היא נלחמת גם ביצורים על טבעיים אחרים המאכלסים את משולש נחל הרפאים, שטח מקולל הסמוך להרי הרוקי הקנדיים, שבה שוכנת עיירת מולדה, פרגטורי. ביום הולדתה ה-27 יום הולדת, ויינונה יורשת את הכוחות המיוחדים המאפשרים לה להחזיר את השדים למשכנם בגיהנום, בעזרת אקדחו המקורי של ואייט ארפ. היא מגויסת על ידי מחלקה מיוחדת של סוכנות ממשלתית סודית בראשותו של אקסבייר דולז אשר בסופו של דבר כוללת את דוק הולידיי האלמותי, ואחותה של ויינונה וייברלי ארפ. ניקול הוט, בת זוגה של וייברלי וסגנית השריף בפרגטורי מסייעת לצוות במסגרת תפקידה.
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 13 | 13 | 1 באפריל 2016 | 24 ביוני 2017 |
|  | 2 | 12 | 12 | 9 ביוני 2017 | 25 באוגוסט 2017 |
|  | 3 | 12 | 12 | 16 ביולי 2018 | 28 בספטמבר 2018 |
|  | 4 | 12 | 12 | 26 ביולי 2020 | 9 באפריל 2021 |
השחקנים והדמויות > דמויות ראשיות

מלאני סקרופאנו בתפקיד ויינונה ארפ, נינתו של וויאט ארפ, שמחזיקה בכוח האקדח "Peacemaker" של וויאט. בעונה השנייה היא הרתה תינוק עם דוק הולידיי, ובסיום העונה השנייה ויינונה ודוק מחליטים לשלוח את בתם שזה עתה נולדה, אליס, אל מחוץ למשולש נהר הרוחות כדי לשמור על ביטחונה. כאשר קללת ארפ נשברה על ידי בולשאר בסיום העונה השלישית, ויינונה הפסיקה להיות היורשת של המשפחה. ויינונה היא אחותה של וייברלי.
טים רוזון בתפקיד דוק הולידיי, שהיה שותפו של ואייט ארפ, וקולל לחיי נצח.
דומיניק פרובוסט-צ'קלי בתפקיד וייברלי ארפ, אחותה של ויינונה. וייברלי היא ביסקסואלית.
קת'רין בארל בתפקיד השוטרת ניקול הוט. בעונה הראשונה היא מתגלה כלסבית.
שמיר אנדרסון בתפקיד הסוכן המיוחד אקסבייר דולז.
וארון סראנגה בתפקיד ג'רמי צ'טרי, מדען ממשלתי המסייע לאחיות ארפ.
השחקנים והדמויות > תפקידים משניים

גרג לוסון בתפקיד שריף רנדי נדלי, איש החוק של פרגטורי, המודע לאופי העל טבעי של המקום
מייקל אקלונד בתפקיד בובו דל ריי, מנהיג הפושעים שקמו לתחייה
ראיסה קונדראקי בתפקיד קונסטנס קלוטי, הידועה גם כמכשפת האבן
ג'סיקה סיפוס משחקת את קלוטיס בפלאשבקים לעבר הרחוק
קייט דראמונד בתפקיד הסוכנת לוקאדו, הממונה על אקסבייר דולז
נטלי קריל בתפקיד וילה ארפ, אחותן הבוגרת של ויינונה ווייברלי
שון ג'ונסטון בתפקיד חואן קרלו, איש הדת של הקהילה בשנות ה-1880
תמרה דוארטה בתפקיד רוזיטה בוסטיוס, חברתו של דוק אשר קמה לתחייה
מייגן פולווס (עונה 3) בתפקיד מישל גיבסון ארפ, אמה של ויינונה.
ביקורת

העונה הראשונה קיבלה ציון של 85% באתר Rotten Tomatoes עם דירוג ממוצע של 6.11/10. אתר Metacritic נתן לסדרה ציון ממוצע של 68 מתוך 100. לסדרה היו כ-0.56 מיליון צופים בארצות הברית.
בעונה 2, מספר הצופים הכללי נשאר דומה, אך הייתה גדילה משמעותית של 44% בצפייה בקרב נשים בגילאי 18–34, ונשים מהוות יותר ממחצית קהל הצופים של הסדרה. העונה קיבלה ציון של 100% Rotten Tomatoes, ודירוג ממוצע של 8.33/10.
בביקורת על הסדרה, אתר Collider נתן ל"ויינונה ארפ" ארבעה כוכבים, וקרא לתוכנית "טיפול טרי ומוכר לסיפורי זומבים, המערב הפרוע, ותרבות האקדוחנים" ובה בעת "משהו שמרגיש שונה מכל דבר אחר שאנחנו רואים בטלוויזיה כיום, הודות לא רק לסביבת המסגרת שלה, אלא בשל דמויות הנשים החזקות והבועטות המרובות שבה."על פי Digital Journal, הסדרה היא "חכמה" ו "מורכבת". A.V. Club קרא למלאני סקרופאנו "האישה הנכונה לתפקיד... בעלת נוכחות סמכותית נטולת מאמץ".
E! Entertainment Television מינה את "ויינונה ארפ" בתור התוכנית החדשה הטובה ביותר לשנת 2016, ומגזין וראיטי קרא לה "אחת מ-20 התוכניות הטובות של השנה". Collider זיכה את התוכנית בתואר "תוכנית המדע הבדיוני הטובה ביותר של 2016".
פרסים

| שנה | קטגוריה | מועמדים | תוצאה |  |
| --- | --- | --- | --- | --- |
| 2018 | המיצג החזותי הטוב ביותר | אמילי אנדראס ובראד רייט | מועמדות |  |
| שנה | קטגוריה | מועמדים | תוצאה |  |
| --- | --- | --- | --- | --- |
| 2017 | הכתיבה הטובה ביותר בסדרה דרמטית | אמילי אנדראס | מועמדות |    |
| 2017 | האיפור הטוב ביותר | ג'ואן ג'ייקובסן וג'ו-די תומסון | מועמדות |    |
| 2017 | עיצוב תלבושות הטוב ביותר. | ג'ניפר האפנדר | מועמדות |    |
| 2017 | המוזיקה המקורית הטובה ביותר בסדרה | רוברט קרלי ופיטר צ'פמן | מועמדות |    |
| 2017 | האפקטים החזותיים הטובים ביותר | ג'ף סקוט, ויליאם גארט, שרה וורמסבקר, אריק דוירון, ניית'ן לארוש, אנתוני דשליס, לון מולנר | מועמדות |    |
| 2017 | פרויקט המדיה הטוב ביותר | ויינונה ארפ אינטראקטיב, דניאל דיילי, ג'ארט שרמן, אלכס ללונד, ג'ורדי רנדל, אמילי אנדראס | זכייה |  |
| 2018 | הכתיבה הטובה ביותר בסדרת דרמה | אמילי אנדראס | מועמדות |  |
| 2018 | פרויקט המדיה הטוב ביותר | ויינונה ארפ דיגיטל, דניאל דיילי, ג'ארט שרמן, אלכס ללונד, אמילי אנדראס, ג'ורדי רנדל, טום קוקס | זכייה |  |

| שנה | קטגוריה | מועמדים | תוצאה |  |
| --- | --- | --- | --- | --- |
| 2017 | סדרת המדע הבדיוני או הפנטזיה הטובה ביותר | ויינונה ארפ | מועמדות |  |
| שנה | קטגוריה | מועמדים | תוצאה |  |
| --- | --- | --- | --- | --- |
| 2017 | סדרת הדרמה המצטיינת | ויינונה ארפ | מועמדות |  |
| שנה | קטגוריה | מועמד | תוצאה |  |
| --- | --- | --- | --- | --- |
| 2018 | תוכנית המדע הבדיוני/פנטזיה של 2018 | ויינונה ארפ | זכייה |  |
| שנה | קטגוריה | מועמדים | תוצאה | שופט |
| --- | --- | --- | --- | --- |
| 2017 | מדע בדיוני, פנטזיה, פעולה | ויינונה ארפ | מועמדות |  |
| שנה | קטגוריה | מועמדים | תוצאה |  |
| --- | --- | --- | --- | --- |
| 2017 | Best Dramatic Series | Tom Cox and Jordy Randall, Producers, SEVEN24 Films | זכייה |  |
| 2017 | הביצוע הטוב ביותר של שחקן מאלברטה | פיטר סקייגן | מועמדות |  |
| 2017 | הביצוע הטוב ביותר של שחקן מאלברטה | שון ג'ונסטון | מועמדות |  |
| 2017 | קול | מייקל פלייפר, רוברט "אר-ג'יי" ג'ולי, סטיב פורסט, ופול שובאט | מועמדות |  |
| 2017 | עיצוב הפקה/ארט דירקשן | טרוור סמית' | מועמדות |  |
| 2017 | עיצוב תלבושות | ג'ניפר האפנדן | מועמדות |  |
| 2017 | איפור ושיער | ג'ואן ג'ייקובסן, ג'ו-די תומסון, גונת'ר שטרר ולינדה נלסון | מועמדות |  |
| שנה | קטגוריה | מועמדים | תוצאה |  |
| --- | --- | --- | --- | --- |
| 2017 | התסריט הטוב ביותר לסדרה חדשה | אלכסנדרה זרובני | זכייה |  |
| שנה | קטגוריה | מועמדים | תוצאה |  |
| --- | --- | --- | --- | --- |
| 2017 | Girl on Top | מלאני סקרופאנו | זכייה |  |
| 2018 | השחקנית הראשית המובילה בטלוויזיה | מלאני סקרופאנו | זכייה |  |
תחנה 19

| --- | --- |

לוגו הסדרה
 סוגה:  דרמת פעולה
 יוצרים:  סטייסי מקי
 שחקנים:  ג'יינה לי אורטיז ג'ייסון ג'ורג' גריי דיימון בארט דוס אלברטו פרצה ג'יי היידן אוקיירייטה אונאודואן דניאל סברה מיגל סנדובל
 ארץ מקור:  ארצות הברית 
 שפות:  אנגלית 
 מספר עונות:  7 
 מספר פרקים:  105 (נכון ל־30 במאי 2024) 
 תוכנית מקור:  האנטומיה של גריי
 הפקה
 מפיקים בפועל:  סטייסי מקי שונדה ריימס בטסי בירס פריס ברקליי
 חברת הפקה:  שונדלנד אולפני ABC
 הפצה:  Disney–ABC Domestic Television, הולו, דיסני+ 
 שידור
 רשת שידור:  ABC 
 רשת שידור בישראל:  דיסני+ yes HOT
 תקופת שידור מקורית:  22 במרץ 2018 – 30 במאי 2024 
 קישורים חיצוניים
 abc.com/shows/station-19
 דף התוכנית ב-IMDb
 
תחנה 19 (באנגלית: Station 19) היא סדרת דרמת פעולה המשכית אמריקאית על תחנת כיבוי אש, שנוצרה עבור רשת ABC על ידי סטייסי מקי. מקי, שונדה ריימס ובטסי בירס משמשות כמפיקות בפועל של הסדרה, שהיא סדרת הבת השנייה שנוצרה לסדרה המקורית "האנטומיה של גריי". עלילת הסדרה מתרחשת בסיאטל, והיא מתמקדת בחייהם של לוחמי ולוחמות האש בתחנה כיבוי האש 19 בסיאטל. הסדרה מופקת על ידי חברת ההפקות שונדלנד ואולפני ABC.
בסדרה מככבים ג'יינה לי אורטיז, ג'ייסון ג'ורג', גריי דיימון, בארט דוס, אלברטו פרצה, ג'יי היידן, אוקיריאטה אונאודואן, דניאל סברה ומיגל סנדובל. במאי 2017 הוזמנה העונה הראשונה של הסדרה על ידי ABC. אורטיז לוהקה ביולי 2017 והליהוק כולו הסתיים באוקטובר. הסדרה צולמה בעיקר בלוס אנג'לס.
הסדרה עלתה ב-22 במרץ 2018. ב-30 בספטמבר 2021 עלתה העונה החמישית. בשנת 2022 חודשה הסדרה לעונה שישית. בדצמבר 2023, פורסם כי הסדרה צפויה להסתיים בעונתה השביעית.
בישראל נכון להיום הסדרה זמינה במלואה בשירות הסטרימינג דיסני+.
עלילה

הסדרה עוקבת אחר קבוצה של צוותי כיבוי גיבורים של מכבי האש בסיאטל בתחנה 19 מהקפטן במורד הדרגות ועד למגויס החדש בחייהם האישיים והמקצועיים.
דמויות

אנדראה (אנדי) הררה – ג'יינה לי אורטיז
מיה בישופ – דניאל סברה
קארינה דה לוקה – סטפניה ספמפינאטו
בן וורן – ג'ייסון ג'ורג'
ג'ק גיבסון – גריי דיימון
טראוויס מונטגומרי – ג'יי היידן
ויקטוריה (ויק) יוז – בארט דוס
דין מילר – אוקיירייטה אונאודואן
פרואיט הררה – מיגל סנדובל
ראין טאנר – אלברטו פריצה
רוברט סליוואן – בוריס קודג'ו
לוקאס ריפלי – ברט טאקר
אמט דיקסון – לאקלן ביוקנן
ראיין טאנר – אלברטו פרצה
בסדרה גם מופיעות דמויות מסדרת המקור "האנטומיה של גריי", כגון: אלן פומפאו, צ'נדרה וילסון, קלי מקרירי, קתרינה סקורסון, ג'סי ויליאמס, ניקו טרהו ועוד.
פרסים ומועמדויות

| שנה | פרס | קטגוריה | מועמד/ים | תוצאה | מקור |
| --- | --- | --- | --- | --- | --- |
| 2024 | פרס התקשורת של הליגה ההומו-לסבית נגד השמצה | סדרת הדרמה הטובה ביותר | תחנה 19 | מועמדות |  |
הערות שוליים

↑  Emily Longeretta, Emily Longeretta, A Full Guide to Which Shows Are Renewed and Which Are Canceled in 2022-2023, Variety, ‏2022-05-12 (באנגלית אמריקאית)
↑  BreAnna Bell, ‘Station 19’ To End With Season 7 at ABC, Variety, ‏2023-12-08 (באנגלית אמריקאית)
↑  Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
MrBeast Burger

ערך זה עוסק ברשת מזון מהיר. אם התכוונתם לאדם, ראו .
| --- | --- |

 נתונים כלליים
 מייסדים:  ג'ימי דונלדסון בשיתוף עם Virtual Dining Concepts, LLC
 תקופת הפעילות:  9 בדצמבר 2020 – הווה (4 שנים)
 ענפי תעשייה:  מזון מהיר 
 מוצרים עיקריים:  המבורגרים, צ'יפסים, שתייה מתוקה, קינוחים
  
 https://mrbeastburger.com
 
MrBeast Burger היא מסעדה וירטואלית אמריקאית שהוקמה ופותחה על ידי היוטיובר ג'ימי דונלדסון (MrBeast), בשיתוף עם Virtual Dining Concepts, LLC.‏ ישנם סניפים וירטואליים בצפון אמריקה, באירופה, ובדרום מזרח אסיה, עם תוכניות להתרחב למדינות נוספות ולהגדיל את מספר הסניפים באופן אקספוננציאלי.
הרשת משתמשת בשיטת לבנים וטיח - האוכל שלה מוכן במטבחים של מסעדות אחרות וכך הרשת לא צריכה לשלם עוד כסף על סניפים ממותגים של הרשת. הלקוחות מזמינים את האוכל מאפליקציית משלוחים MrBeastBurger או באפלקציות משלוח נבחרות. הרשת מציעה מבחר של המבורגרים, צ'יפס, משקאות מתוקים, קינוחים ועוד. MrBeast Burger היא אחת מבין הרשתות המזון מהיר הפופולריות בארצות הברית, עם כ-300 סניפים וירטואליים, ומסעדה פיזית אחת.
היסטוריה > לפני פתיחת הרשת

למרות שלא ברור מתי התחיל דונלדסון לעבוד על MrBeast Burger, הוא אמר בחשבון הטוויטר שלו שהוא מתכנן את הוצאה לפועל כבר המון זמן. וויל הייד, מנהל ערוץ היוטיוב של דונלדסון, אמר שהפרויקט נמצא בעבודות במשך מספר חודשים, בעוד ריד דוששר, מנהל אחר, הצהיר שהוא תוכנן כבר למעלה משנה. חשבון הטוויטר הרשמי של MrBeast Burger נוצר ב-12 באוגוסט 2020, וסניפים החלו להופיע למשתמשים באפליקציות משלוח ימים לפני השחרור הרשמי.
היסטוריה > פתיחה רשמית

הסניף הראשון של MrBeast Burger נפתח רשמית ב-10 בנובמבר 2020 בווילסון, קרוליינה הצפונית. הסניף הזה, שהיה מסעדת Burger Boy שעוצבה מחדש באופן זמני, היה הסניף הפיזי היחיד של החנות. כחלק מסרטון ביוטיוב, דונלדסון העניק אוכל בחינם ונתן כסף, מוצרי חשמל ואפילו מכונית חדשה לאנשים שעמדו בתור בדרייב ת'רו. האירוע משך אלפי לקוחות, כאשר הקו מגיע לפעמים עד כ-32 קילומטרים.
למרות שהמשטרה פעלה כדי לשלוט בתנועה, התור הפך בסופו של דבר ארוך מדי לטיפול, ולפי בקשת המשטרה, התור נסגר. דונלדסון העלה סרטון של אירוע זה לערוץ היוטיוב שלו ב-19 בדצמבר 2020, שם הכריז רשמית על פתיחת הרשת עם פופ-אפ וחוזה עם 300 סניפים ברחבי ארצות הברית. דונלדסון גם הכריז שחלק מכל הזמנה ייתרם לעמותות צדקה שיסייעו להבטיח ביטחון תזונתי ברחבי העולם.
MrBeast Burger הפך במהירות לפופולרי לאחר שהוכרז. זמן קצר לאחר העלאת הסרטון, הוא הגיע למקום הפופולרי מספר 1 ביוטיוב, והאפליקציות המקבילות של MrBeast Burger עלו למקום הראשון בחנות האפליקציות של אפל ובחנות Google Play. האפליקציות הורדו בקצב כזה שהשרתים הפכו למוצפים, מה שגרם להפסקות שירות זמניות עבור חלק מהמשתמשים. הבעיה תוקנה זמן קצר לאחר מכן. בשל העלייה בפופולריות שלו, כמעט כל 300 הסניפים דיווחו שנגמר האוכל בלילה הראשון.
שלושה חודשים לאחר פתיחתו, MrBeast Burger מכר כמיליון המבורגרים.
ב-26 באפריל 2021, MrBeast Burger הכריז על שיתוף פעולה עם Dream הכולל הצגת Dream Burger חדש לזמן מוגבל שמכיל שתי קציצות בקר מרוסקות, גבינה אמריקאית, חסה, מיונז, בייקון, שני חמוצים ואבוקדו מרוסק.
ב-18 במרץ 2022, דונלדסון העלה סרטון בערוץ MrBeast 2 שלו, שכותרתו "גרמתי ל-100 אנשים לנסות את זה!". זה כלל את שחרורו של הפריט החדש ביותר בתפריט: 'the Shrek Quesadilla'. אולפני יוניברסל אפשרו לו להעניק רישיון לשם Shrek. הקסדייה מורכבת משתי קציצות בקר, גבינה, חמוצים ובצל.
היסטוריה > הרחבה של הרשת

מאז פתיחתו הראשונית, הוכרזו תוכניות להרחבת סניףי MrBeast Burger. בעקבות תלונות של מעריצים שלא התגוררו באזורים המשמשים למסירה, דונלדסון הודה בבעיה והצהיר כי נעשים מאמצים להכפיל ולשלש את מספר הסניפים.
הסניפים הראשונים בקנדה נפתחו בתחילת פברואר 2021, עם סניפים בטורונטו, אדמונטון, קלגרי, עם סניפים נוספים שנפתחו זמן קצר לאחר מכן בוונקובר, הליפקס ובוויניפג. הסניפים הראשונים בבריטניה (בריטניה) נפתחו בתחילת מאי, עם חמישה סניפים.
ב-30 באוגוסט 2022, דונלדסון הודיע שהוא יקים חנות MrBeast Burger בקניון American Dream במזרח רתרפורד, ניו ג'רזי, ליד ניו יורק, ולמעשה תהיה הסניף של המסעדה הראשונה שלו בארצות הברית. לאחר מכן המסעדה נפתחה ב-4 בספטמבר 2022, שם אלפי אנשים הציפו את הקניון עד כדי כך שמשטרת מדינת ניו ג'רזי נקראו לשלוט במצב הקהל.[דרוש מקור]
היא פתחה את הסניף הווירטואלי הראשון שלה בדרום מזרח אסיה בפיליפינים ב-22 במרץ 2023, בשיתוף עם JustKitchen Philippines ו-GrabFood.
ל-MrBeast Burger יש למעלה מ-300 סניפים וירטואליים ברחבי יבשת ארצות הברית, וסניף וירטואלי אחד בפוארטו ריקו.
קבלה > דאגות לאיכות

מאז פתיחת הרשת, MrBeast Burger קיבל ביקורות מעורבות. הרבה לקוחות שיתפו את דעותיהם בטוויטר, חלקם משבחים את הרשת, בעוד שאחרים התלוננו על שירות גרוע, זמני המתנה ארוכים, והצגה לא מושכת. בנוסף, הופיעו האשמות שהרשת מגישה מזון גולמי. היוטיוברים ג'וש קארוט ואולי קנדל טעמו את תפריט הטייק אווי בערוץ שלהם "Jolly" וראו שאחד ההמבורגרים שהזמינו הובא בלחמנייה עם עובש.
למרות שלקוחות רבים ניסו ליצור קשר עם דונלדסון כדי להביע את תלונותיהם ישירות, אחרים יצאו להגנתו של דונלדסון והפנו את האשמה למסעדות שמכינות את ההזמנות. מכיוון שהרשת מופעלת כ"מטבח רפאים", ההזמנות מבושלות על ידי צוות המסעדה המוזמנת, ומכאן שאיכות ההזמנה יכולה להיות תלויה בסניף ממנו הוזמנה.
דונלדסון התייחס לתלונות בטוויטר וקבע, "אני אהיה הראשון לומר שאנחנו לא מושלמים! לחלק מהאנשים היו בעיות. אשמח לתת החזר כספי ואעשה מה שאני צריך כדי לתקן את זה!".
קבלה > יתרון למסעדות במשבר כלכלי

MrBeast Burger הפך למקור הכנסה שני למסעדות מתקשות במהלך מגפת הקורונה. הרשת הציגה תפריט המתאים בקלות למטבחי מסעדות רבים ללא צורך בציוד חדש או הכשרה. סניף אחד מחוץ לדאלאס דיווח שהרוויח יותר מ-7,000 דולר ביום הפתיחה הראשון שלהם. רוב המסעדות שמהן פועל MrBeast Burger הן Buca di Beppos, Bertucci's ו-Bravo! Italian Kitchens, אך גם מסעדות אחרות יכולות להגיש בקשה להפוך למיקום של MrBeast Burger.‏
ראו גם

Feastables
מקדונלד'ס
ברגר קינג
מזון מהיר
אלכסנדרה רוד אסטייט

| --- | --- |

 מידע כללי
 סוג:  מתחם, condominium 
 מיקום:  קמדן 
 מדינה:  הממלכה המאוחדת 
 הקמה ובנייה
 תקופת הבנייה:  ?–1978
 תאריך פתיחה רשמי:  1978 
 אדריכל:  ניב בראון 
 סגנון אדריכלי:  ברוטליזם 
 
 קואורדינטות:  51°32′21″N 0°11′00″W﻿ / ﻿51.5392°N 0.183333°W﻿ / 51.5392; -0.183333
  (למפת לונדון מוגדלת) קנט סארי ברקשייר בקינגהאם הרטפורדשייר אסקסאלכסנדרה רוד אסטייט(למפת לונדון רגילה) קנט סארי בר. בקי. הרטפורדשייר אסקסאלכסנדרה רוד אסטייט(למפת קמדן רגילה) המוזיאון הבריטי בארנט הארינגיי איזלינגטון הסיטי של וסטמינסטר אלכסנדרה רוד אסטייט(למפת קמדן מוגדלת) המוזיאון הבריטי בארנט הארינגיי איזלינגטון הסיטי של וסטמינסטר אלכסנדרה רוד אסטייט
 
מראה כללי של המתחם
אלכסנדרה רוד אסטייט (באנגלית: Alexandra Road estate) הוא מתחם מגורים ברובע קמדן שבצפון-מערב לונדון, אנגליה. המתחם עוצב במסגרת הדיור הציבורי בשנת 1968 על ידי האדריכל ניב בראון שעבד בשעתו במחלקת התכנון העירונית. ב-1978 הושלמה בנייתו של הפרויקט הכולל 520 דירות, בית ספר, מרכז קהילתי, מועדון צעירים וחניון כלי רכב.
הפרויקט שעוצב כולו מבטון הפך לאחד מסמלי סגנון הברוטליזם והודות לכך הוכרז בתחילת שנות ה-90 לשימור.